शिक्षा के डिजिटलाइजेशन से ही गांवों का विकास संभव : नेतड़िया
भास्कर संवाददाता | जसनगर/रियां बड़ी
रियांब्लॉक के सरकारी सीनियर मिडिल स्कूलों में अध्ययनरत 160 छात्र-छात्राओं को शनिवार को राजकीय उच्च माध्यमिक विद्यालय रियां बड़ी में लैपटॉप वितरित किए गए। इस अवसर पर लैपटॉप वितरण समारोह को संबोधित करते हुए मुख्य अतिथि मेड़ता विधायक सुखाराम नेतडिया ने कहा कि शिक्षा के डिजिटलाइजेशन से ही उत्तम शिक्षा दी जा सकती है तकनीक की जानकारी आज की अहम जरूरत है। इससे विद्यार्थियों का सर्वांगीण विकास होता है। उन्होंंने कहा कि लैपटॉप योजना से विद्यार्थियों को तकनीक से सीधे जुड़ने का मौका मिलेगा। कार्यक्रम में विशिष्ट अतिथि के रूप में पूर्व प्रधान भाजपा राष्ट्रीय परिषद सदस्य रामप्रताप बग्गड़ ने कहा कि बच्चे तकनीकी शिक्षा हासिल कर अपने गांव, परिवार और देश का नाम रोशन कर सकते है। इस मौके पर समारोह का संबोधित करते हुए संस्था प्रधान रघुनाथ डेभाल ने कहा कि विद्यार्थी उच्च शिक्षा हासिल राज्य सरकार की ऐसी योजनाओं का लाभ उठाकर आगे बढ़ सकते है। तकनीकी शिक्षा हासिल कर विद्यार्थी अपने स्वयं का विकास कर सकते है। अपने परिजनों देश का नाम रोशन कर सकते है। इस दौरान एसडीएम मोहनलाल खटनावलिया, ग्राम विकास समिति अध्यक्ष अन्नाराम पंवार,उपसरपंच कालू खान ठेकेदार,मानकचन्द पाराशर,भंवरलाल बांगड़ आदि ने भी समारोह को संबोधित किया।
जसनगर. रा.उ.मा.वि.रियांबड़ी में लैपटॉप वितरण करते विधायक अन्य अतिथि।
hin_Deva awa_Deva hin_Deva awa_Deva